SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

KÖZSÉGI KÖZIGAZGATÁSI HIVATAL

KÉPVISELŐ-TESTÜLETI ÉS VÉGREHAJTÁSI OSZTÁLY

24400 ZENTA

Fő tér 1. sz.

Szám:020-25/2023-I Kelt: 2023. március 24-én

Zenta község nyilvános elismeréseinek a megalapításáról és adományozásáról szóló rendelet (Zenta Község Hivatalos Lapja, 6/2017.és 5/2021. sz.) 10. szakasza alapján Zenta község Közigazgatási Hivatalának Képviselő-testületi és végrehajtási osztálya kiírja az alábbi

**N Y I L V Á N O S F E L H Í V Á S T**

**ZENTA KÖZSÉGBEN A 2023. ÉVBEN A NYILVÁNOS ELISMERÉSEK ADOMÁNYOZÁSÁRA AZ ÍROTT ÉS INDOKOLT JAVASLATOK MEGKÜLDÉSÉRE**

Felhívjuk a jogi és természetes személyeket, amelyeknek/akiknek székhelyük, illetve lakóhelyük Zenta község területén van, hogy nyújtsák be Zenta község nyilvános elismerései adományozására a javaslatukat.

**A Pro-Urbe-plakett nyilvános elismerést** Zenta község elismeréseként olyan jogi és természetes személyeknek adományozzuk akik hosszabb időszakon keresztül munkájukban kimagasló eredményeket és érdemeket szereztek, amelyekkel hozzájárultak a község fejlődéséhez, a termelésben, tudományban, kultúrában, sportban, művészetekben és a közélet más területén.

**Az Életmű - Pro Urbe-plakettet** Zenta község elismeréseként olyan természetes személyeknek adományozzuk akik kiemelkedő, tartós életművet alkottak a tudomány, a gazdaság, a művészetek, az oktatás és nevelés terén, a közéletben kimagasló eredményeket értek el, akik a művelődési alkotókészség fejlesztésén munkálkodtak, így cselekedeteikkel és tevékenységükkel hozzájárultak Zenta község tekintélyének növeléséhez hazánkban és külföldön egyaránt.

**A** **Iuventus - Pro Urbe-plakettet** Zenta község elismeréseként azon községi illetőségű 30 évestől nem idősebb tanulóknak és egyetemi hallgatóknak, valamint tanulói vagy hallgatói csoportoknak adományozzuk, akik kimagasló tetteikkel és eredményeikkel, kreativitásukkal, jelentősen hozzájárultak a község tekintélyének növeléséhez.

A nyilvános elismerés adományozásáról a döntést Zenta község Képviselő-testülete hozza meg.

A nyilvános elismeréseket szabály szerint a Községi Képviselő-testület ünnepi ülésén adjuk át, amelyet a község ünnepének megtartása kapcsán tartunk, szeptember 11-én – az 1697-es évi zentai csata napján.

A hiányos és határidőn kívül érkezett javaslatokat a Községi Képviselő-testület nem fogja megvitatni.

Az írásos javaslatokat indokolással nyomtatott formában, zárt borítékban kell átadni a Községi Közigazgatási Hivatal ügyfélfogadó irodájában, Fő tér 1., vagy posta útján a következő címre: Zenta község, Fő tér 1. sz., 24400 Zenta, nyilvános felhívás Zenta községben a 2023. évben a nyilvános elismerések adományozására megjelöléssel **és kötelezően meg kell küldeni elektronikus formában is**, az r.edit@zenta-senta.co.rs e-mail címre.

A javaslatok benyújtásának határideje **2023. május 24-e, 12,00** óra.

Zenta község Közigazgatási Hivatalának vezetője

Sarnyai Rózsa Edit, okl.jogász s.k.